CELEX: 32020R0169
Language: da
Date: 2020-02-06 00:00:00
Title: Rådets forordning (EU) 2020/169 af 6. februar 2020 om ændring af forordning (EF) nr. 147/2003 om visse restriktive foranstaltninger over for Somalia

7.2.2020   
               
               
                  DA
               
               
                  Den Europæiske Unions Tidende
               
               
                  L 36/1
               
            
         RÅDETS FORORDNING (EU) 2020/169
         af 6. februar 2020
         om ændring af forordning (EF) nr. 147/2003 om visse restriktive foranstaltninger over for Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Ved Rådets forordning (EF) nr. 147/2003 (2), der omhandler visse restriktive foranstaltninger over for Somalia, indføres et generelt forbud mod at levere teknisk rådgivning, bistand, uddannelse, finansieringsmidler og finansiel bistand i forbindelse med militæraktiviteter til alle personer, enheder eller organisationer i Somalia samt et forbud mod at importere, købe eller transportere kul fra Somalia.
                  
               
                     (2)
                  
                  
                     Den 15. november 2019 vedtog FN's Sikkerhedsråd resolution (UNSCR) 2498 (2019). Resolutionen bekræfter en generel og fuldstændig våbenembargo over for Somalia og ændrer bestemmelserne om undtagelser, forhåndsgodkendelser og underretninger vedrørende levering af våben og beslægtet udstyr til Somalia. Nævnte resolution bekræfter endvidere på ny forbuddet mod import af trækul fra Somalia og indfører restriktioner for komponenter til improviserede eksplosive anordninger.
                  
               
                     (3)
                  
                  
                     Den 6. februar 2020 vedtog Rådet afgørelse (FUSP) 2020/170 (3), som ændrer afgørelse 2010/231/FUSP i overensstemmelse med UNSCR 2498 (2019).
                  
               
                     (4)
                  
                  
                     Visse af disse ændringer hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre bestemmelser på EU-plan for at gennemføre dem, navnlig for at sikre, at de økonomiske aktører i alle medlemsstaterne anvender dem på samme måde.
                  
               
                     (5)
                  
                  
                     Forordning (EF) nr. 147/2003 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EF) nr. 147/2003 foretages følgende ændringer:
            
                        1)
                     
                     
                        I artikel 2a foretages følgende ændringer:
                        
                                    a)
                                 
                                 
                                    Litra e) affattes således:
                                    
                                                »e)
                                             
                                             
                                                levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis følgende betingelser er opfyldt:
                                                
                                                            i)
                                                         
                                                         
                                                            den pågældende kompetente myndighed har fastslået, at sådanne finansieringsmidler eller en sådan finansiel bistand, teknisk rådgivning, bistand eller uddannelse udelukkende er bestemt til udvikling af Somalias nationale sikkerhedsstyrker for at skabe sikkerhed for den somaliske befolkning, og
                                                         
                                                      
                                                            ii)
                                                         
                                                         
                                                            Somalias føderale regering eller alternativt den medlemsstat, der leverer finansieringsmidler, finansiel bistand, teknisk rådgivning, bistand eller uddannelse, har mindst fem arbejdsdage forinden underrettet den komité, der er nedsat i henhold til UNSCR 751 (1992), punkt 11, om enhver levering af sådanne finansieringsmidler eller en sådan finansiel bistand, teknisk rådgivning, bistand eller uddannelse, jf. UNSCR 2498 (2019), punkt 11«.
                                                         
                                                      
                                          
                              
                                    b)
                                 
                                 
                                    Følgende litraer indsættes:
                                    
                                                »ea)
                                             
                                             
                                                levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis følgende betingelser er opfyldt:
                                                
                                                            i)
                                                         
                                                         
                                                            den pågældende kompetente myndighed har fastslået, at sådanne finansieringsmidler eller sådan finansiel bistand, teknisk rådgivning, bistand eller uddannelse udelukkende er bestemt til udvikling af de institutioner i sikkerhedssektoren, der ikke hører under Somalias føderale regering, og
                                                         
                                                      
                                                            ii)
                                                         
                                                         
                                                            den medlemsstat, der leverer sådanne finansieringsmidler eller en sådan finansiel bistand, teknisk rådgivning, bistand eller uddannelse, har underrettet den komité, der er nedsat i henhold til punkt 11 i UNSCR 751 (1992), om enhver levering af sådanne finansieringsmidler eller en sådan finansiel bistand, teknisk rådgivning, bistand eller uddannelse, og Somalias føderale regering er samtidig mindst fem arbejdsdage forinden blevet orienteret herom, jf. punkt 12 og 15 i UNSCR 2498 (2019), og
                                                         
                                                      
                                                            iii)
                                                         
                                                         
                                                            komitéen har ikke inden for fem arbejdsdage efter modtagelse af underretningen truffet en negativ afgørelse«.
                                                         
                                                      
                                          
                              
                  
                        2)
                     
                     
                        Artikel 3, stk. 1, affattes således:
                        
                           »1.   Artikel 1 finder ikke anvendelse på:
                           
                                       a)
                                    
                                    
                                       levering af finansieringsmidler og finansiel bistand til salg, levering, overførsel eller eksport af ikkedødbringende militært udstyr, der udelukkende er bestemt til humanitære formål eller beskyttelse, eller til indkøb af materiel til Unionens eller medlemsstaternes institutionsopbygningsprogrammer, herunder på sikkerhedsområdet, som gennemføres inden for rammerne af freds- og forsoningsprocessen, eller
                                    
                                 
                                       b)
                                    
                                    
                                       levering af teknisk rådgivning, bistand eller uddannelse i tilknytning til sådant ikkedødbringende udstyr,
                                    
                                 hvis den leverende medlemsstat, internationale, regionale eller subregionale organisation forinden og til orientering har underrettet den komité, der er nedsat i henhold til punkt 11 i UNSCR 751 (1992), om de pågældende aktiviteter.«
                        
                     
                  
                        3)
                     
                     
                        Artikel 3a, stk. 2, affattes således:
                        
                           »2.   Reglerne for forpligtelsen til at afgive oplysninger inden ankomst og afgang, navnlig vedrørende den person, der afgiver disse oplysninger, fristerne herfor og de krævede data, fastsættes i de relevante bestemmelser vedrørende summariske indpassage- og udpassageangivelser samt toldangivelser i toldlovgivningen (*1).
                        
                        
                           (*1)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1); Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1); Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).«"
                        
                     
                  
                        4)
                     
                     
                        Følgende artikel indsættes:
                        
                           »Artikel 3c
                           
                           
                              1.   Det er forbudt fra medlemsstaternes område eller for medlemsstaternes statsborgere, som opholder sig uden for deres område, eller som benytter skibe eller luftfartøjer, der fører deres flag, direkte eller indirekte at sælge, eksportere, levere eller overføre komponenter til improviserede eksplosive anordninger, der er opført i bilag III, til Somalia, medmindre den pågældende medlemsstats kompetente myndighed, jf. webstederne i bilag I, har givet forhåndstilladelse.
                           
                           
                              2.   Medlemsstaternes kompetente myndigheder giver ikke tilladelse i henhold til stk. 1, hvis der foreligger tilstrækkeligt bevis for, at produkterne vil blive anvendt, eller at der er en væsentlig risiko for, at de kan blive anvendt, til fremstilling af improviserede eksplosive anordninger i Somalia.«
                           
                        
                     
                  
                        5)
                     
                     
                        Bilag III erstattes af teksten i bilaget til denne forordning.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. februar 2020.
            
               
                  På Rådets vegne
               
               
                  Formand
               
               A. METELKO-ZGOMBIĆ
            
         
         
            (1)  EUT L 105 af 27.4.2010, s. 17.
         
            (2)  Rådets forordning (EF) nr. 147/2003 af 27. januar 2003 om visse restriktive foranstaltninger over for Somalia (EFT L 24 af 29.1.2003, s 2).
         
            (3)  Rådets afgørelse (FUSP) 2020/170 af 6. februar 2020 om ændring af afgørelse 2010/231/FUSP om restriktive foranstaltninger over for Somalia (se side 5 i denne EUT).
      
      
         
            BILAG
            
               
                  
                     »BILAG III
                     LISTE OVER PRODUKTER, DER ER OMHANDLET I ARTIKEL 3c
                     
                        1.   
                        
                           Udstyr og anordninger, der ikke er specificeret i bilag IV, punkt 2, til Rådets afgørelse 2010/231/FUSP (1), der specifikt er konstrueret til at igangsætte sprængstoffer ved hjælp af elektriske eller ikkeelektriske midler (f.eks. tændapparater, detonatorer, sprængkapsler eller detonationslunter).
                        
                     
                     
                        2.   
                        
                           »Teknologi«, der er nødvendig for at »fremstille« eller »anvende« de i punkt 1 nævnte produkter. (Definitionerne af udtrykkene »teknologi«, »nødvendig«, »fremstille« og »anvende« findes i Den Europæiske Unions fælles liste over militært udstyr (2)).
                        
                     
                     
                        3.   
                        Eksplosive materialer som følger og blandinger, der indeholder et eller flere af disse:
                        
                                    Substansens navn
                                 
                                 
                                    Navn og registernummer i Chemical Abstracts Service (CAS RN)
                                 
                                 
                                    Kode i den kombinerede nomenklatur (KN-kode)  (3)
                                    
                                 
                              
                                    Ammoniumnitrat-brændselsolie (ANFO)
                                 
                                 
                                    6484-52-2 (ammoniumnitrat)
                                 
                                 
                                    3102 30 
                                    3102 40 
                                 
                              
                                    Nitrocellulose (indeholdende mere end 12,5 % nitrogen w/w)
                                 
                                 
                                    9004-70-0
                                 
                                 
                                     
                                 
                              
                                    Nitroglycol
                                 
                                 
                                    55-63-0
                                 
                                 
                                    ex 2920 90 70 
                                 
                              
                                    Pentaerythritoltetranitrat (PETN)
                                 
                                 
                                    78-11-5
                                 
                                 
                                    ex 2920 90 70 
                                 
                              
                                    Picryl clorid
                                 
                                 
                                    88-88-0
                                 
                                 
                                    ex 2904 99 00 
                                 
                              
                                    2,4,6-trinitrotoluen (TNT)
                                 
                                 
                                    118-96-7
                                 
                                 
                                    2904 20 00 
                                 
                              
                     
                        4.   
                        Udgangsstoffer til eksplosivstoffer:
                        
                                    Substansens navn
                                 
                                 
                                    Navn og registernummer i Chemical Abstracts Service (CAS RN)
                                 
                                 
                                    Kode i den kombinerede nomenklatur (KN-kode)
                                 
                              
                                    Ammoniumnitrat
                                 
                                 
                                    6484-52-2
                                 
                                 
                                    3102 30 
                                 
                              
                                    Kaliumnitrat
                                 
                                 
                                    7757-79-1
                                 
                                 
                                    2834 21 00 
                                 
                              
                                    Natriumklorat
                                 
                                 
                                    7775-09-9
                                 
                                 
                                    2829 11 00 
                                 
                              
                                    Salpetersyre
                                 
                                 
                                    7697-37-2
                                 
                                 
                                    ex 2808
                                 
                              
                                    Svovlsyre
                                 
                                 
                                    7664-93-9
                                 
                                 
                                    ex 2807
                                 
                              
                  
               «
            
               (1)  Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (EUT L 105 af 27.4.2010, s. 17).
            
               (2)  EUT C 98 af 15.3.2018, s. 1.
            
               (3)  Koderne i nomenklaturen er taget fra den kombinerede nomenklatur som defineret i artikel 1, stk. 2, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1) og som anført i bilag I dertil, som gælder på tidspunktet for nærværende forordnings offentliggørelse og med de fornødne ændringer som ændret ved senere lovgivning.